11. ΒΑΣΙΛΙΚΟΝ ΔΙΑΤΑΓΜΑ της 15/22 Νοεμ. 1952 (ΦΕΚ Α΄ 329) Περί τροποποιήσεως και συμπληρώσεως του από 11.11.1949 Β.Δ/τος «περί Οργανισμού των Σχολών καταρτίσεως και ειδικής εκπαιδεύσεως των ναυτών, λιμενοφυλάκων και υπαξιωματικών του Λ.Σ.» (Φ.Ε.Κ. 344 Α΄) και άλλων συναφών διατάξεων. Έχοντες υπ’ όψιν τας διατάξεις α)του Α.Ν. 428/1937 «περί της εν τω Β. Ναυτικώ εκπαιδεύσεως (ΦΕΚ 15 Α΄), β)του Α.Ν. 551/1937 «περί της εν τω Λιμενικώ Σώματι του κατά θάλασσαν στρατού εκπαιδεύσεως» (ΦΕΚ 98 Α΄), γ)του άρθρ. 3 του Α.Ν. 345/1936 «περί αρμοδιότητος και δικαιοδοσίας του Υπουργείου Εμπορικής Ναυτιλίας» (ΦΕΚ 514 Α΄), δ)της παρ. 3 του άρθρ. 2 του Α.Ν. 1037/1946 «περί τροποποιήσεως των διατάξεων περί κατατάξεως Λιμενικών Δοκίμων» (ΦΕΚ 79 Α΄) και την υπ’ αριθ. 747/1952 γνωμάτευσιν του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Άρθρ.1.-(Αντικαθίσταται το άρθρ. 4 του από 11.11.1949 Β.Δ/τος). 20.Γ.ζ.9-11 Εκπαίδευση Λ.Σ. Αξιωματικός Επιμελητείας Άρθρ.2.-1.Ο αξιωματικός επιμελητείας ΚΕΛΣ εκπληροί διττά καθήκοντα, επιμελητού του ΚΕΛΣ και ταμιακού διαχειριστού. 2.Ο Αξιωματικός Επιμελητείας έχει ειδικώτερον και τα εξής καθήκοντα: Α΄.Καθήκοντα σχετικά με την τροφοδοσίαν. α)Ο αξιωματικός επιμελητείας τυγχάνει υπεύθυνος έναντι του Διοικητού και Υποδιοικητού δια την εφαρμογήν των κειμένων διατάξεων περί τροφοδοσίας και οδηγιών του Διοικητού και Υποδιοικητού. β)Ελέγχει καθ’ εκάστην το βιβλίον προμηθειών και αναλώσεως τροφίμων, συμπληροί επί τη βάσει τούτου και της ημερησίας αναφοράς πληρώματος και υποβάλλει αμφότερα προς υπογραφήν εις τον Υποδιοικητήν. Τυγχάνει προσωπικώς υπεύθυνος δια την ακρίβειαν των εν τοις βιβλίοις τούτοις εγγραφών. γ)Επιμελείται της αποθήκης τροφίμων, επιβλέπει την καθαριότητα ταύτης και λαμβάνει τα επιβαλλόμενα μέτρα δια την καλήν και σύμφωνον προς τους κανόνας της υγιεινής διατήρησιν των τροφίμων, αναφέρων εις τον Υποδιοικητήν πάσαν σχετικήν παρατήρησίν του. δ)Τυγχάνει υπεύθυνος δια πάσαν καταστροφήν τροφίμων λόγω κακής συντηρήσεως. ε)Βεβαιούται περί της καλής ποιότητος των εισαγομένων τροφίμων, απαιτεί την κανονικήν τήρησιν του βιβλίου αποθήκης και εξελέγχει την ακρίβειαν των εγγραφών τούτου. Β΄.Καθήκοντα σχετικά με τον ιματισμόν και υλικόν εν γένει. α)Ο αξιωματικός επιμελητείας μεριμνά δια την εκ του Υ.Ε.Ν. παραλαβήν των διαφόρων ειδών ιματισμού, την διανομήν τοις δικαιούχοις και την υποβολήν εις Υ.Ε.Ν. των οικείων καταστάσεων διανομής. β)Επιμελείται της αποθήκης ιματισμού, λαμβάνει τα επιβαλλόμενα μέτρα δια την καλήν συντήρησιν των εν αυτή ειδών, τυγχάνων υπεύθυνος δια πάσαν εξ αμελείας του καταστροφήν των εναποθηκευμένων ειδών ιματισμού. γ)Φροντίζει δια την προμήθειαν και διανομήν τοις δικαιούχοις της κατά μήνα αναλογούσης ποσότητος σάπωνος. δ)Είναι γενικώς υπόλογος του πάσης φύσεως υλικού απογραφής του ανήκοντος εις Κ.Ε.Λ.Σ., μεριμνών δια την καλήν συντήρησιν τούτου και τηρεί το βιβλίον απογραφής του Κέντρου. ε)Παρακολουθεί την Επιτροπήν προμηθείας υλικών και εκτελέσεως εργασιών του Κ.Ε.Λ.Σ. και φροντίζει δια την έγκαιρον αίτησιν πιστώσεων εκ του Υ.Ε.Ν. δια τον εφοδιασμόν και συντήρησιν υλικού και εγκαταστάσεων του Κ.Ε.Λ.Σ. συμφώνως προς τας εν ισχύϊ διατάξεις. ς)Εις την αρμοδιότητα του αξιωματικού Επιμελητείας περαιτέρω ανήκει η μέριμνα δια την επισκευήν και συντήρησιν και καλήν λειτουργίαν των χερσαίων μέσων Κ.Ε.Λ.Σ., ο εφοδιασμός και η διαχείρισις των καυσίμων και λιπαντικών αναλόγως των εκάστοτε εκτελουμένων δρομολογίων προς ικανοποίησιν υπηρεσιακών αναγκών. Τηρεί τα δελτία χερσαίων μέσων, βιβλίον της κατ’ αυτοκίνητον καταναλισκομένης ποσότητος καυσίμων, ως και βιβλίον των υπό ενός εκάστου αυτοκινήτου εκτελουμένων δρομολογίων και είναι υπόλογος της αποθήκης υλικού χερσαίων μέσων. ζ)Ωσαύτως εις την αρμοδιότητα του Επιμελητού ανήκει η μέριμνα της επισκευής, συντηρήσεως και εξαρτησμού των εις Κ.Ε.Λ.Σ. ανηκόντων πλωτών μέσων και των πάσης φύσεως ναυτικών εφοδίων και οργάνων, η τήρησις των δελτίων πλωτών μέσων και η διαχείρισις των υπ’ αυτών καταναλισκομένων καυσίμων και λιπαντικών. η)Κατευθύνει και συντονίζει τας εργασίας των διαφόρων τεχνικών συνεργείων του Κ.Ε.Λ.Σ., συμφώνως προς τας οδηγίας και διαταγάς του Διοικητού και Υποδιοικητού. θ)Εις την αρμοδιότητα του Επιμελητού ανήκει ο συντονισμός των ενεργειών προκειμένης ανεγέρσεως κτιριακών εγκαταστάσεων εν Κ.Ε.Λ.Σ. ήτοι η μέριμνα δια την σύνταξιν σχεδίων, μελετών και προϋπολογισμών, η παρακολούθησις των τυχόν διενεργουμένων μειοδοτικών διαγωνισμών δια προμηθείας οικοδομησίμων υλικών ή εκτέλεσιν εργασιών, η διαχείρισις των οικοδομησίμων υλικών και τέλος η παρακολούθησις των εργασιών του τεχνικού προσωπικού, οσάκις η ανέγερσις κτιριακής τινός εγκαταστάσεως γίνεται δι’ αυτεπιστασίας. Γ΄.Καθήκοντα σχετικά με την ταμιακήν Διαχείρισιν. α)Ευθύνεται δια την διαχείρισιν της Παγίας Προκαταβολής του Κ.Ε.Λ.Σ. και την διαφύλαξιν των χρηματικών ποσών ταύτης. β)Μεριμνά δια την έγκαιρον σύνταξιν των μισθοδοτικών πινάκων και εκτέλεσιν της μισθοδοσίας την 1ην και 16ην εκάστου μηνός. γ)Φροντίζει δια την εκτέλεσιν των αποφάσεων του Υ.Ε.Ν. δι’ ην εγκρίνονται πιστώσεις προς διενέργειαν διαφόρων προμηθειών και εκτέλεσιν διαφόρων εργασιών συμφώνως προς τας εν ισχύϊ διατάξεις. δ)Εφοδιάζει δια χρημάτων τα συσσίτια, συμμορφούμενος προς τας ισχυούσας διαταγάς περί συσσιτίας πληρώματος. ε)Ο Επιμελητής Κ.Ε.Λ.Σ. επιφορτίζεται γενικώς με την τήρησιν και σύνταξιν των καταστάσεων και των δικαιολογητικών των σχετικών προς τας πάσης φύσεως χρηματικάς καταβολάς. Σελ. 157 153-131 Εκπαίδευση Λ.Σ. 20.Γ.ζ.11 ς)Διαχειρίζεται τα έξοδα καθαριότητος και γραφικής ύλης της υπηρεσίας του Κ.Ε.Λ.Σ. συμφώνως προς τας οδηγίας του Διοικητού και Υποδιοικητού μεριμνών δια τον εφοδιασμόν της υπηρεσίας δια των απαραιτήτων ειδών γραφικής ύλης και υλικών καθαριότητος. ζ)Τυγχάνει διοικητικώς και χρηματικώς υπεύθυνος δια πάσαν εκ του ταμείου χρηματικήν καταβολήν μη προβλεπομένην παρά των κειμένων διατάξεων και των εν ισχύϊ διαταγών ανεξαρτήτως των τυχόν προκυπτουσών ποινικών ευθυνών. η)Μεριμνά δια το κλείσιμον των βιβλίων Ταμείου και την έγκαιρον υποβολήν δικαιολογητικών του, τυγχάνων εν εναντία περιπτώσει υπεύθυνος δια πάσαν καθυστέρησην του χρηματικού ανεφοδιασμού του ΚΕΛΣ. 3.Εκτελεί πάσαν άλλην υπηρεσίαν ανατιθεμένην αυτώ υπό του Διοικητού σχέσιν έχουσαν με τα καθήκοντά του ως αξιωματικού επιμελητού. 4.Παρά τω αξιωματικώ επιμελητή τοποθετούνται οι αναγκαιούντες αξιωματικοί και υπαξιωματικοί ως και κατώτερον προσωπικόν. Άρθρ.3-14.(Τροποποιούνται τα άρθρ. 5, 8, 9, 10, 12, 13, 16, 17, 19, 21, 22, 24 και 25 του Β.Δ. 11 Νοεμ. 1949 ανωτ. αριθ. 8). Άρθρ.15.-1.Οι εν άρθρ. 26 του Οργανισμού αναφερόμενοι λόγοι αποβολής εκ των Σχολείων έχουσι εφαρμογήν και επί των μαθητών των Σχολών βασικής εκπαιδεύσεως δοκίμων λιμενοφυλάκων και δοκίμων υπαξιωματικών. 2.(Αντικαθίσταται η παρ. 3 του άρθρ. 27 του Β.Δ. 11 Νοεμ. 1949). Άρθρ.16.-Καταργείται το από 27.2.1950 Β.Δ/μα «περί συμπληρώσεως του Οργανισμού Κέντρου Εκπαιδεύσεως Λ.Σ.» (Φ.Ε.Κ. 76 Α΄) και πάσα ετέρα διάταξις αντικειμένη τω παρόντι, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 158